stanford-oval/wikipedia huggingface dataset:
ווסטוק 2 (משגר לוויינים)

ווסטוק 2 (ברוסית: 2 Восток ‏ (8A92), באנגלית:  Vostok 2, תרגום: מזרח) היה שדרוג של משגר "ווסטוק K" שהיה מבוסס של הטיל הבליסטי R-7. הוא נוצל לשיגור למסלול של לוויני צילום לצורכי ריגול מסדרה "זניט". המשגר כלל שלושה שלבים. השיגורים בוצעו מכן שיגור מס' 1 ו-31 בקוסמודרום בייקונור (כיום בשטח קזחסטן) ומכן שיגור מס' 41 בקוסמודרום פלסצק.
שדרוג המשגר כלל שימוש במנועים משופרם בעלי דחף גבוה יותר. הדבר איפשר לנצל את המשגר לשיגור לוויינים ריגול מסדרה חדשה. השיגור הראשון ב-1 ביוני 1962 הסתיים בכישלון. מתקני כן שיגור נהרסו ונדרש שיפוץ משמעותי שגרם לדחיות של שיגורים מתוכננים. בסך כול בוצוע 45 שיגורים מהם 40 הסתיימו בהצלחה.
בשנת 1967 הופסק שימוש במשגר לטובת משגר מדגם "ווסחוד".
חג'י בקטש ולי

| --- | --- |

 לידה:  1209 נישאפור, איראן 
 פטירה:  1271 (בגיל 62 בערך) נוושהיר, טורקיה 
 השקפה דתית:  אסלאם 
 
הקדוש חג' בֶּקטַש וֶלי (טורקית: Hacı Bektaş-ı Veli, פרסית: حاجی بکتاش ولی) היה מייסדה של הטריקה הסופית באקטשי, ואחת מהדמויות המרכזיות בזרם האַלֶווי. נולד ככל הנראה בנישאפור שבח'ורסאן באמצע המאה השלוש עשרה, אך עבר לאנטוליה, שם חי ולימד. ישנה מחלוקת לגבי התאריכים המדויקים של לידתו ומותו. שמו, אשר ככל הנראה נתנו לו מאמיניו, מצביע כנראה על כך שביצע את החאג', וניתן לתרגם את שמו "העולה לרגל הקדשו בקטש". דמותו אפופה מסתורין וישנן מחלוקות לגבי יחסו אל השריעה, מוצאו, והשושלת המשפחתית שלו. המקור המפרט אודות חייו של חג'י בקטש באופן הנרחב ביותר הוא הוילאיאתנאמה.
ביוגרפיה

לפי המסורת, חג'י בקטש ולי הוא צאצא של עלי. בוילאיאתנאמה נכתב כי חג'י בקטש הוא בנו של סעיד מחמד אבן מוסא, ונינו של מוסא אלכאט'ם, האימאם השביעי על פי המסורת השיעית. אך, גנאלוגים אשר חקרו את שושלתו טענו כי מידע זה אינו מהימן, וזאת משום שאנו יודעים כי הוא חי במאה ה-13, דבר שאינו עולה בקנה אחד עם הטענה כי אלו הם אביו וסבו. בוילאיאתנאמה מצוין כמו כן כי חג'י בקטש נולד בנישאפור שבח'ורסאן (כיום איראן). אמנם אין הוכחה לכך, אך קיימת סבירות גבוהה שחג’י בקטש אכן היגר מאזור זה לאנטוליה לאחר הפלישה המונגולית. ככל הנראה לאחר הגעתו של חג'י בקטש לאנטוליה הוא הפך לחסידו של באבא רסול אללה, והתחיל את פעילותו תחת חסותו. במספר מקומות מופיעה שנת 1270-1271 (669 לפי הלוח ההיג'רי) כשנת מותו של חג'י בקטש, ואילו במקורות אחרים נכתב כי הוא מת בשנת 1291–1292 (691 לפי הלוח ההיג'רי).
חייו של חג'י בקטש סוכמו על ידי מאמיניו ב-4 משפטים, כאשר ערכה הגימטרי של מילה מסוימת בכל משפט מסמל תאריך או מספר כלשהו בחייו של חג'י בקטש.
א.	Hazreti Pirin veladeti murüvet - לידתו של הקדוש, נדיבותה של הנשמה
ערכה הגימטרי של המילה murüvet הוא 646, ותאריך זה מייחסים באופן מסורתי ללידתו (לפי הלוח ההיג'רי).
ב.	Horasandan Ruma teşrif eder, reft - הוא הגיע מח'וראסאן לרום
ערכה הגימטרי של המילה reft הוא 680, ולשנה זו מייחסים להגעתו לאנטוליה, בגיל 34 (לפי הלוח ההיג'רי).
ג.	Müddeti ömrü Muhammad dir cemali - אורך חייו הוא היופי של מחמד.
ערכה הגימטרי של המילה Muhammad הוא 92, ולערך זה מייחסים את שנות חייו.
ד. Bektaşiye tarih asvabi rihlet - תאריך מותו של הבקטשי
ערכן הגימטרי של המילים Bektashi ו rihlet הוא 738, ושנה זו מייחסים למותו (לפי הלוח ההיג'רי) (Birge 1994: 34-35) .
דמותו של חג'י בקטש ולי

לאורך ההיסטוריה היו מחלוקות לגבי אופיו של חג'י בקטש: האם היה דמות מיסטית כריזמטית בעלת התנהגות אנטינומית, או חכם הלכה סוני המציית לחוקי השריעה באופן אבסולוטי. הבקטשים ידועים בהתנהגותם האנטינומית, ורבים טוענים כי הם הלכו בעקבותיו של חג'י בקטש אשר פעל בצורה דומה. עם זאת קיימת גם פרשנות נוספת אשר תובא בהמשך.
אין בידינו מקורות על אודות חג'י בקטש אשר נכתבו בתקופתו. המקור המוקדם ביותר אשר מתאר את דמותו הוא הביוגרפיה בשפה הפרסית על חיי קדושים שכתב אהמד אפלאקי, ככל הנראה בין 50 ל-90 שנים לאחר מותו של חג'י בקטש. בביוגרפיה זו מופיעים שני סיפורים הכוללים את חג’י בקטש, ובשניהם דמותו ופעילותו מתוארת כנוגדת את חוקי השריעה. כך, לדוגמה, הוא אינו ממלא בקפידה את מצוות התפילה (נאמאז). עם זאת בבואנו להבין את דמותו של חג'י בקטש, יש לשים לב כי את המקורות העומדים לרשותנו יש לקרוא בהקשר ההיסטורי והפוליטי שלהם, ועם תשומת לב מיוחדת למניעים שהביאו לכתיבתם. לכותב הסיפורים יש אינטרס להציג את דמותו כנוגדת את השריעה, וזאת משום שאפלאקי תמך ברומי, אשר היה יריבו של חג'י בקטש.
מאה שנים לאחר חיבורו של אפלאקי, ומאתיים שנים לאחר מותו של חג'י בקטש, נכתב הואילאיטנאמה, מקור נוסף העוסק בדמותו, אלא שהפעם נכתב על ידי מאמיניו. חיבור זה כולל אוסף סיפורים אשר מקורם אינו ידוע, ומתוארים בו הניסים הרבים שחולל חג'י בקטש, במטרה להוכיח את קדושתו. מקור נוסף השופך אור על דמותו של חג’י בקטש הוא השירה שנכתבה במאה ה-15 על ידי סאדיק עבדאל (בטורקית: Sâdık Abdâl). בשיריו, מהלל סאדיק עבדאל את חג’י בקטש. בשני המקורות האלו, גם בשיריו של סאדיק עבדאל וגם בואילאיטנאמה, לא ברור האם חג'י בקטש פועל באדיקות לפי חוקי השריעה או לא.
מקור עוסמאני מאוחר יותר המזכיר את חג'י בקטש ולי הוא עאשקפאשאזדה (בטורקית: Aşıkpaşazade), לפיו חג’י בקטש ולי לא פעל באדיקות לפי חוקי השריעה. עאשקפאשאזדה אף מתנגד לטענה שיחידות הצבא של היניצ'רים נוסדו על ידי חג’י בקטש.
במאה ה-16, עם התגברות המגמה האורתודוקסית במדינה העוסמאנית, חלה תפנית בתפיסה לגבי חייו ומנהגיו של חג’י בקטש. הדעה הרווחת בקרב מלומדים הייתה כי הוא היה אמנם סופי, אך פעל לפי חוקי השריעה, וזאת למרות שמאמיניו במאה ה-16 לא פעלו בצורה כזו. הקשר של הבקטשים ליניצ'רים, פעל לטובתם במאה ה-16, אך במאה ה-19 החל לפעול לרעתם, כאשר רבים טענו שהם יצאו ממעגל האסלאם.
הקשר של חג'י בקטש ולי ליניצ'רים

לפי המסורת, היה זה חג’י בקטש אשר ייסד את מוסד היניצ'רים והעניק לו את שמו. עם זאת, לסופים במאה ה-13 לא היה קשר ישיר לגורמי הצבא, חג'י בקטש חי ופעל לפני ייסודה של הנסיכות העות'מאנית, ולמיטב ידיעתנו חיל היניצ'רים נוסד שנים רבות לאחר מותו. בואילאיטנאמה מצוין כי חג’י בקטש העניק לחיילים עות'מאנים צעירים סמל על מנת שיענדו אותו. למרות שאין ציון מפורש לכך שמדובר ביניצ'רים, רבים קישרו בין השניים. הקשר המיתולוגי הזה השפיע על התפיסה העות'מאנית את דמותו של חג’י בקטש והביא לדיעה חיובית כלפי הבקטשיה, דבר אשר ישתנה מאוחר יותר במאה ה-19 .
הקשר של חג'י בקטש ולי לאלווים בטורקיה

האלוויזם הוא זרם מיסטי הקשור באופן רופף לשיעה. סונים רבים טוענים כי האלווים אינם מוסלמים. לקבוצה אין דוקטרינה משותפת או פולחן משותף. הדת התפתחה באזורים הכפריים של אנטוליה סביב דמויות קדושות אשר העבירו את משנתן הדתית באמצעות מוזיקה, שירה וטקסים. האלווים מייחסים חשיבות רבה לקדוש חג’י בקטש. עדות לחשיבותו ניתן לראות במנהג לעלות לקברו. נהוג לבצע עלייה לרגל זו כל שנה ב-16 באוגוסט. גם כיום קיימים מוסדות רבים בטורקיה אשר מטרתם לשמר את המסורת של האלווים, ובתוכה גם את זו של חג’י בקטש.
שירים

חג'י בקטש כתב שירים רבים בחייו, להלן שתי דוגמאות לשיריו.
For those who have Awareness,
a hint is quite enough.
For the multitudes of heedless
mere knowledge is useless.
לאלו בעלי המודעות,
רמז הוא די והותר,
להמוני קלי הדעת,
ידע בלבד הוא חסר תועלת.
Peace be to You, O Guide on the
Path to God, Child of Ali
Peace be to You, O Axis of Creation.
שלום עליך, הו המדריך
בדרכו של האל, ילדו של עלי
שלום עליך, הו ציר היצירה
ביאורים

↑  טריקה (דרך) - מסע רוחני ליישום דרכו הרוחנית של השייח' להתאחדות עם האל.
הערות שוליים

↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459.
↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  Algar, Hamid, 1989. ‘Bektash, Haji’. In Encyclopedia Iranica 4:116-118.
↑  התנהגות המפרה במכוון את חוקי השריעה ואת הנימוסים החברתיים.
↑  לפירוט המקורות השונים אשר מופיעה בהם התייחסות לחג'י בקטש ולי, ראו מאמר: Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459.
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459
↑  Bernard, Lewis, 1916. Istanbul and the civilization of the Ottoman Empire, Norman: University of Oklahoma Press
↑  Shankland, David, 2003. The Alevis in Turkey, London: Routledge
↑  לפירוט המקורות השונים אשר מופיעה בהם התייחסות לחג'י בקטש ולי, ראו מאמר: Soileau, Mark, 2014. ‘Conforming Haji Bektash: A Saint and His Followers between Orthopraxy and Heteropraxy’, Die Welt Des Islam 54 :423-459.
↑  Bektash, Haji. <http://www.beyond-the-pale.co.uk/albanian4.htm>
↑  Bektash, Haji. < http://bektashiorder.com/haji-bektash-veli>
| --- | --- |
בקרת זהויות :  NLI: 987007459393805171  GND: 118869779  ISNI: 0000 0004 0032 4873  LCCN: n88218443  NTA: 073371866  TDVİA: haci-bektas-i-veli  VIAF: 284348280   WorldCat (עם VIAF): 284348280
ווסטוק (משגר)

משגר הווסטוק (ברוסית: Восток, באנגלית: Vostok, תרגום: מזרח) היה שדרוג של משגר "לונה" שהיה מבוסס של הטיל הבליסטי R-7. הוא שימש לשיגור למסלול של חלליות מאוישות "ווסטוק" כחלק מתוכנית ווסטוק (התוכנית המאוישת הראשונה של ברית המועצות) ומספר חלליות לא מאוישות. המשגר כלל שלוש שלבים. כיום מקובל לכלול משגר "לונה" בסדרה זו.
בשנת 1958 בוצעו מספר שיגורים לא מוצלחים. השיגור המוצלח הראשון היה ב-2 בינואר 1959 כאשר שוגרה חללית לונה 1.
לפי הקטלוג המקובל בברית המועצות וברוסיה נבנו משגרים מ-4 דגמים:
8К72 - היה בשימוש בשנים 1958–1960 לשיגור חלליות לכיוון הירח וובהמשך תוך שדרוג השלב הארחון בוצעו שיגור חלליות עם כלבים כשיגורים מוקדמים של תוכנית "ווסטוק". סה"כ 13 שיגורים. כיום המשגר נקרא "ווסטוק L" לדגמים מתקדמים ו"לונה" לדגמים הראשונים.
8К72К - ("ווסטוק K") היה בשימוש בשנים 1960–1964 לשיגור חלליות מאוישות ראשונות של ברית המועצות וחלליות נוספות. סה"כ 13 שיגורים מזה 9 מוצלחים.
8А92 ("ווסטוק 2")- היה בשימוש בשנים 1962–1967 בעיקר לשיגור חלליות מסדרת "קוסמוס". סה"כ 45 שיגורים
8А92M - ("ווסטוק 2M") היה בשימוש בשנים 1964–1991 בעיקר לשיגור חלליות מסדרת "קוסמוס" ו-"מטאור". סה"כ 93 שיגורים
בשנת 1980 בזמן הכנות לשיגור בקוסמודרום פלסצק התרחשה תקלה ושרפה שגרמה לפטירת 48 אנשי צוות.
ויליאם סמלי

| --- | --- |

 לידה:  1740 אדינבורו, ממלכת בריטניה הגדולה 
 פטירה:  24 ביוני 1795 (בגיל 55 בערך) אדינבורו, ממלכת בריטניה הגדולה 
 מקום קבורה:  גרייפריארס קירקיארד 
 מקום לימודים:  אוניברסיטת אדינבורו  התיכון המלכותי של אדינבורו 
 מוסדות:  אוניברסיטת אדינבורו 
 פרסים והוקרה:  עמית החברה המלכותית של אדינבורו 
 
ויליאם סמלי (באנגלית: William Smellie;‏ 1740 – 24 ביוני 1795) היה מוציא לאור סקוטי שערך את המהדורה הראשונה של האנציקלופדיה בריטניקה. הוא היה גם חוקר טבע ועתיקות. הוא היה מייסד משותף של החברה המלכותית של אדינבורו, מייסד שותף של אגודת העתיקות של סקוטלנד, וחבר של רוברט ברנס.
ביוגרפיה

הוא נולד בדרום-מזרח אדינבורו ב-1740, בנם של ז'אן רוברטסון ואלכסנדר סמלי, אדריכל ובנאי. הוא התחנך בבית הספר Duddingston ולאחר מכן בתיכון אדינבורו.
סמלי עזב את בית הספר בגיל 12 כדי להיות חניך כמדפיס אצל המילטון, בלפור וניל ב-1752. במהלך תקופה זו הוא קודם לתפקיד עורך המשנה של עיתון, וזכה ממעסיקיו בפרס החברה הפילוסופית של אדינבורו עבור המהדורה המודפסת המדויקת ביותר של טקסט לטיני.
עם סיום חניכותו הצטרף לחברת Murray & Cochran כעורך של המגזין הסקוטי. בנוסף לכך הוא בילה שלוש שעות ביום בלימודים בשיעורי חוץ באוניברסיטת אדינבורו. בשנת 1760 הוא ייסד את המועדון הניוטוני, בחברה הפילוסופית של אדינבורו. הוא גם היה מייסד שותף של החברה המלכותית של אדינבורו.
ב-27 במרץ 1763 התחתן עם ז'אן רוברטסון בלונדון.
בשנת 1765 הוענקה לו מדליית זהב על עבודת הדוקטורט שלו על מיני הצמחים, שסתרה את התיאוריות של הבוטנאי השוודי קרולוס לינאוס.
אנציקלופדיה בריטניקה

בגיל 28, סמלי נשכר על ידי קולין מקפארקהר ואנדרו בל לערוך את המהדורה הראשונה של האנציקלופדיה בריטניקה, שהופיעה ב-100 חלקים שבועיים מדצמבר 1768 עד 1771. זה היה חיבור מופתי. סמלי לקח מידע ממחברים רבים מתקופתו, כגון וולטייר, בנג'מין פרנקלין, אלכסנדר פופ וסמואל ג'ונסון. אף על פי כן, המהדורה הראשונה של הבריטניקה הכילה אי דיוקים רבים והשערות דמיוניות - לדוגמה, הוא קבע ששימוש עודף בטבק עלול לגרום לניוון עצבי, "לייבש את המוח לגוש שחור קטן המורכב ממברנות בלבד".
סמלי שאף להפוך את בריטניקה לשמישה ככל האפשר, ואמר כי "שימושיות צריכה להיות הכוונה העיקרית של כל הוצאה לאור. בכל מקום שבו כוונה זו אינה מופיעה בבירור, אין לספרים ולא למחבריהם ערך לטובת האנושות".
לסמלי היו דעות נחרצות; לדוגמה, הואהגדיר את הפרזול כ"אמנות הריפוי של מחלות הסוסים. העיסוק במלאכה שימושית זו הוגבל כמעט לחלוטין לקבוצה של אנשים שאינם מכירים כלל את האנטומיה והעקרונות הכלליים של הרפואה."
למרות שהיה בעל ידע רחב, סמלי לא היה מומחה בכל הנושאים. למשל, במאמרו באינצקלופדיה על "אישה" יש רק ארבע מילים: "נקבת הגבר." למרות חוסר השלמות ואי הדיוקים שלו, הסגנון החי והניווט הקל של המהדורה הראשונה הובילו לדרישה גדולה למהדורה שנייה; כמה תחריטים טובים מאת אנדרו בל תרמו להצלחת המהדורה הראשונה.
סמלי לא השתתף במהדורה השנייה של בריטניקה, משום שהתנגד להכללת מאמרים ביוגרפיים באנציקלופדיה המוקדשת לאמנויות ולמדעים.
אנציקלופדיה בריטניקה > חייו המאוחרים

סמלי ערך שבועון בשם Scots Journal, מה שגרם לו להכיר את העריכה והפרסום של יצירה בחלקים. הוא המשיך להדפיס ולערוך את ה-Edinburgh Weekly Journal כבעלים משותף עם ויליאם אולד, והיה בעלים משותף, ועורך המגזין אדינבורו רוויו. הוא הדפיס וערך את הספר הרפואה הביתית: או, מסה על מניעה וריפוי של מחלות על ידי התנהגות ותרופות פשוטות מאת ויליאם ביוקאן ב-1769. הוא גם ערך את הפרסומים הראשונים של אגודת העתיקות של סקוטלנד, שפורסמו ב-1792.
סמלי ידוע גם בזכות התרגום שלו לאנגלית את Histoire Naturelle המפורסם של חוקר הטבע הצרפתי ז'ורז'-לואי לקלרק, הרוזן דה בופון.
בשנת 1779, סמלי היה מועמד להיות פרופסור להיסטוריה של הטבע באוניברסיטת אדינבורו; עם זאת, התפקיד הוענק לד"ר ג'ון ווקר, לכאורה בשל פוליטיקה.
בשנת 1781 הפך סמלי למנהל של מוזיאון אדינבורו להיסטוריה של הטבע.
סמלי המשיך לפרסם מגוון רחב של יצירות, כולל הפילוסופיה של הטבע בשני הכרכים, שהפך לטקסט חובה באוניברסיטת הרווארד במאה ה-19, ולפחות שניים מתוך ארבעת הכרכים הדפיס מחדש עם תיאוריות רפואיות, באדינבורו מהמאה ה-18.
בספר על הפילוסופיה של תולדות הטבע הוא תיאר את המאבק הקיום של המינים, והיה "מבשרמוקדם של תאוריית דרווין".
הוא מת באדינבורו ב-24 ביוני 1795.
ניירות מהארכיון של סמלי, כולל התכתבויות וכתבי יד שלו, מוחזקים בידי ספריית המוזיאון הלאומי של סקוטלנד.
הערות שוליים

↑  Kerr, Robert (1811). Memoirs of the Life, Writings, & Correspondence of William Smellie, Late Printer in Edinburgh, Secretary and Superintendent of Natural History to the Society of Scotish Antiquaries. J. Anderson. p. 95
1 2 3  "William Smellie | Scottish publisher and scientist". Encyclopedia Britannica. Retrieved 21 March 2019.
↑  Waterston, Charles D; Macmillan Shearer, A (July 2006). Former Fellows of the Royal Society of Edinburgh 1783-2002: Biographical Index (PDF). Vol. II. Edinburgh: The Royal Society of Edinburgh
↑  Krapp, Philip; Balou, Patricia K. (1992). Collier's Encyclopedia. Vol. 9. New York: Macmillan Educational Company. p. 135
1 2  "Encyclopedias". Encyclopædia Britannica (1st ed.). 1771.
↑  Wells, James M. (1968). The Circle of Knowledge: Encyclopaedias Past and Present. Chicago: The Newberry Library.
↑  Wells, James M., The circle of knowledge : encyclopaedias past and present : an exhibition to commemorate the 200th anniversary of the Encyclopaedia Britannica, The Newberry Library, 1968
↑  ""Anticipating Wikipedia: William Smellie and the First Information Revolution" by Stephen Brown | Society of Antiquaries of Scotland"
↑  Zirkle, Conway (25 April 1941). "Natural Selection before the 'Origin of Species'". Proceedings of the American Philosophical Society. Philadelphia, PA: American Philosophical Society. 84 (1): 71–123
| --- | --- |
בקרת זהויות :  NLI: 987007275984705171  BNE: XX1516183  CiNii: DA02761992  GND: 136835260  ICCU: UBOV381154  ISNI: 0000 0000 8223 7626  LCCN: n85243794  NDL: 00929662  NLA: 35756993  NLG: 219500  NTA: 112316778  SNAC: w6dj60xf  SUDOC: 056618077  Trove: 1073544  VIAF: 43288588   WorldCat (עם VIAF): 43288588
התיקון השישי לחוקת ארצות הברית

מגילת הזכויות האמריקאית, הכוללת את התיקון השישי לחוקה
התיקון השישי לחוקת ארצות הברית (באנגלית: Sixth Amendment to the United States Constitution) הוא תיקון לחוקת ארצות הברית במסגרת מגילת הזכויות, המגן על זכות הנאשם למשפט הוגן בהליכים פליליים ובמיוחד מעניק את הזכות למשפט בפני חבר מושבעים של עמיתים ולא בפני שופט ממונה, איש השלטון.
תוכן התיקון > מקור

In all criminal prosecutions, the accused shall enjoy the right to a speedy and public trial, by an impartial jury of the State and district wherein the crime shall have been committed, which district shall have been previously ascertained by law, and to be informed of the nature and cause of the accusation; to be confronted with the witnesses against him; to have compulsory process for obtaining witnesses in his favor, and to have the Assistance of Counsel for his defense.
משפט מהיר

התיקון השישי מעניק לנאשם זכות למשפט מהיר. זכות זאת מחייבת להתחיל את המשפט במהירות ולנהלו ברציפות. ההלכה המשפטית לא קבעה פרק זמן אשר נחשב סביר, ושאלת הסבירות נידונה בהתאם לסיבות להמשכות ההליכים. בית המשפט העליון של ארצות הברית קבע מבחן של ארבע נקודות לבדיקת הסבירות של התמשכות ההליכים. המבחן כולל את משך העיכוב, הגורם לעיכוב, יחס הנאשם כלפי זכותו למשפט מהיר וקיומו של נזק מהתמשכות ההליכים. בין גורמי העיכוב הנחשבים לגיטימיים נכלל דחיית משפט לצורך הבאת עד שנעדר.
יש מדינות בארצות הברית, אשר קבעו בחוק פרק זמן מוגדר. ניו יורק, למשל, קבעה בחוק שעל כל עבירה למעט רצח על התביעה להיות מוכנה למשפט תוך שישה חודשים לכל היותר.
במקרה של התמשכות ההליכים מעבר לסביר במסגרת הזכות למשפט מהיר, הנאשם זכאי למחיקת האישום נגדו. אולם, ברוב המקרים בתי המשפט לערעורים דוחים טענות על הפרת התיקון השישי לחוקה, בהיעדר ראיות לנזק לנאשם.
בשנת 1974 חוקק חוק המסדיר את הזכות למשפט מהיר (פרק 208 של החוק הפלילי, כותר 18). בתיקון נוסף בשנת 1979 נקבע שמשפט לא יחל תוך פחות משלושים יום מהגשת האישום, כדי לאפשר לנאשם להתגונן.
משפט פומבי

למרות קביעת התיקון השישי לחוקה, החוק מסדיר מקרים יוצאי דופן בהם לבקשת המדינה או הנאשם, המשפט לא יהיה פומבי. התנאי למניעת הפומביות היא שהפומביות תזיק לאחד הצדדים ואין דרך יותר טובה למנוע את הנזק.
חבר מושבעים

למרות התיקון השישי, במקרים של עבירות קלות שעונשם עד שישה חודשי מאסר, הנאשם אינו זכאי למשפט בפני חבר מושבעים.
התיקון השביעי לחוקת ארצות הברית

התיקון השביעי לחוקת ארצות הברית (באנגלית: Seventh Amendment) הוא תיקון לחוקת ארצות הברית במסגרת מגילת הזכויות, המקנה לנאשם את הזכות למשפט אזרחי בפני חבר מושבעים במקרים הנוגעים למשפט המקובל.
תוכן התיקון > מקור

In Suits at common law, where the value in controversy shall exceed twenty dollars, the right of trial by jury shall be preserved, and no fact tried by a jury, shall be otherwise re-examined in any Court of the United States, than according to the rules of the common law.
תוכן התיקון > תרגום

בתביעות בדיני המשפט המקובל, בהם עולה ערך הרכוש השנוי במחלוקת על עשרים דולר, תישמר הזכות למשפט על ידי חבר-מושבעים, ומעשה שנדון על ידי חבר מושבעים לא ישוב להידון בשום בית משפט של ארצות הברית, אלא לפי כללי המשפט המקובל.
יושר ומשפט מקובל

בעת כתיבת מגילת הזכויות (ארצות הברית) היו קיימים באנגליה שני סוגים של בתי משפט: בית משפט הדן לפי המשפט המקובל, ובית משפט לדיני יושר. הראשון היה מבוסס על החוק הכתוב ודן בנושאים המוגדרים בחוק, כלל חבר מושבעים וסיפק פיצוי כספי, בעוד שהשני שפט לפי עקרונות ההגינות, לא כלל חבר מושבעים וסיפק פיצוי לא-כספי, כגון צווים. התיקון השביעי לחוקת ארצות הברית קבע כי הפרדה זו תישאר גם במדינה החדשה ומערכת המשפט תמשיך להתקיים כשני סוגים של בתי משפט נפרדים.
ב-1938 התקבלה החלטה למזג את בתי המשפט השונים אולם שחבר מושבעים ימשיך לשפוט רק במקרים בהם לולא התקיים המיזוג הייתה נופלת ההחלטה תחת בתי המשפט הדנים לפי המשפט המקובל. קשיים מסוימים עלו מהחלטה זו במקרים בהם היו תביעות שנהגו לשני בתי הדין יחד, שכן עד כה מקרים אלו פשוט חולקו לשניים. אולם כעת משום שהם נשפטו יחדיו הייתה בעיה לקבוע האם הם ישפטו על ידי שופט או חבר מושבעים. בהחלטת בית המשפט העליון נקבע שבמקרים אלו קודם יקבע חבר המושבעים בנושאי המשפט המקובל ואז יחליט השופט בענייני היושר וזאת בשביל שהחלטת השופט לא תגביל את התנהלות חבר המושבעים. עם זאת, מותר היה עדיין לנאשם שדרש זאת להישפט בנפרד מול חבר מושבעים רק על העניינים שנוגעים לחוק הכתוב באופן דומה לזה בו היה נשפט אדם שהואשם לפני 1938.
העובדות כיום

בפועל, למרות ההפרדה, אפילו כשמדובר בנושא של המשפט המקובל, לשופט עדיין תפקיד גדול בקביעת גזר הדין. בית המשפט העליון קבע שלשופטים מותר להביע את דעתם בנוגע לראיות אם הן שנויות במחלוקת, בתנאי שיהיה זה חבר המושבעים שיפתור בסופו של דבר את המחלוקת. יתר על כן, השופט יכול גם לכוון את תשומת לבם של חבר המושבעים לראיות מסוימות, או לבקש מחבר המושבעים לתת תשובה לשאלות מסוימות בנוסף לגזר הדין. אם השופט מרגיש שהוכחות התובע אינן מספיקות להרשעה, הוא עלול להטות את דעת המושבעים לטובת ההגנה, אם כי לחבר המושבעים תמיד ניתנת האפשרות להחליט על גזר דין שונה מדעת השופט.
לפי החוק הכתוב, לשופט יש את הכוח לבטל את החלטת חבר המושבעים אם הוא רואה ניגוד בינה לבין החוק, אולם רק במקרים קיצונים מותר לו להחליף החלטה זו בהחלטתו שלו. ברוב המקרים, אם בוחר השופט לבטל את החלטת חבר המושבעים יערך משפט חוזר עם חבר מושבעים חדש.
ויקיפדיה ההולנדית

| --- | --- |


 סוג:  אנציקלופדיית אינטרנט חופשית
 הקמה:  19 ביוני 2001 
 בעלות:  קרן ויקימדיה 
 שפה:  הולנדית 
 הרשמה:  לא חובה
 ערכים:  2,168,630
 https://nl.wikipedia.org/ 
 הסטטיסטיקה של ויקיפדיה ההולנדית
  סטטיסטיקת צפיות של ויקיפדיה ההולנדית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה ההולנדית היא הגרסה בשפה ההולנדית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. זוהי הוויקיפדיה השישית בגודלה מבחינת מספר הערכים.
נכון ל-2 באוקטובר 2024 ישנם בוויקיפדיה ההולנדית 2,168,630 ערכים.
היסטוריה

ויקיפדיה ההולנדית נוסדה ב-19 ביוני 2001. ב-14 באוקטובר 2005 נכתב הערך ה-100,000. כשלוש שנים אחרי כן, ב-30 בנובמבר 2008 נכתב הערך ה-500,000 של ויקיפדיה זו. במחקר שנערך ב-2006, דורגה ויקיפדיה ההולנדית במקום השלישי ברשימת אתרי האינטרנט הפופולריים ביותר בהולנד, אחרי גוגל ו-Gmail. [דרוש מקור]
הערך המיליון של ויקיפדיה זו נכתב בדצמבר 2011. בסוף מרץ 2013 הפכה ויקיפדיה ההולנדית לוויקיפדיה השלישית בגודלה לאחר שעקפה את ויקיפדיה הצרפתית, אך עד 2019 ירדה למקום השישי.